钦定古今图书集成/明伦汇编/氏族典/第386卷 > 李忠
## 钦定古今图书集成/明伦汇编/氏族典/第386卷 > 李忠

按《唐书燕王忠传》，“‘忠字正本。帝始为太子，而忠生贞
观二十年始王陈。永徽初，拜雍州牧。王皇后无子，后
舅柳奭说后以忠母微，立之必亲已。后然之，请于帝，
遂立为皇太子。后废，武后子弘甫三岁，许敬宗希后
旨，建言国有正嫡，太子宜同汉刘彊故事’。于是降封
梁王梁州都督，俄徙房州刺史。忠濅惧不聊生，至衣”
妇人衣备刺客。数有妖梦。尝自占事露，废为庶人，囚
黔州承乾故宅。麟德初，宦者王伏胜得罪于武后，敬
宗乃诬忠及上官仪与伏胜谋反，赐死。无子。